Պաղեստինի իշխանութիւնները յայտարարել են Բեթղեհէմը զբօսաշրջիկների համար փակելու մասին - «ԱԼԻՔ» Օրաթերթ
You are here:Գլխաւոր էջ»Լուրեր»Քաղաքական»Միջազգային»Պաղեստինի իշխանութիւնները յայտարարել են Բեթղեհէմը զբօսաշրջիկների համար փակելու մասին
08/03/2020 - 10:10
Պաղեստինի իշխանութիւնները յայտարարել են Բեթղեհէմը զբօսաշրջիկների համար փակելու մասին
Պաղեստինի իշխանութիւնները յայտարարել են Բեթղեհէմը զբօսաշրջիկների համար փակելու մասին:
«alikonline.ir» - Պաղեստինեան իշխանութիւնները շաբաթ յայտարարել են կորոնավիրուսի տարածման պատճառով Բեթղեհէմ քաղաքը զբօսաշրջիկների եւ ուխտագնացների համար փակելու մասին: Այս մասին ըստ Tert.am-ի՝ յայտնում է «ՏԱՍՍ» գործակալութիւնը՝ յղում անելով պաղեստինյան աղբիւրին:
Ինչպէս հաղորդւում է, Բեթղեհէմն ամբողջովին փակ է մուտքի եւ ելքի համար՝ բացառութեամբ արտակարգ դէպքերը: Չեղարկւում են զբօսաշրջային ամրագրումները Պաղեստինի բոլոր հիւրոնոցներում, այդ թւում եւ Բեթղեհէմի: Անվտանգութեան ծառայութիւններին հրահանգւել է իրաւական միջոցներ ձեռնարկել նրանց նկատմամբ, ովքեր կը խախտեն կարանտինը:
Բեթղեհէմի Սուրբծննդյան տաճարը, որն աշխարհի ամէնից շատ այցելւող սրբավայրերից մէկն է, իշխանութիւնների որոշմամբ փակւել էր դեռ մարտի 5-ին:
Իշխանութիւնները քաղաքացիներին կոչ են արել խուճապի չմատնւել եւ հետեւել առողջապահութեան նախարարութեան խորհուրդներին, մասնաւորապէս՝ խուսափել ողջունելիս ձեռքսեղմումից եւ համբուրւելուց: